తిప్పేస్వామి

తిప్పేస్వామి కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు చల్లకెరె శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై మంత్రిగా పని చేశాడు.
రాజకీయ జీవితం 
తిప్పేస్వామి జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1985 కర్ణాటక శాసనసభ ఎన్నికలలో చల్లకెరె శాసనసభ నియోజకవర్గం నుండి జనతా పార్టీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బి.ఎల్. గౌడపై 13,612 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1989 శాసనసభ ఎన్నికలలో జనతా పార్టీ (జెపి) అభ్యర్థిగా పోటీ చేసి తన సమీప ప్రత్యర్థి ఐఎన్‌సీ  అభ్యర్థి ఎన్.జయన్న చేతిలో 12,848 ఓట్ల తేడాతో ఓడిపోయాడు.

తిప్పేస్వామి 1994 కర్ణాటక శాసనసభ ఎన్నికలలో చల్లకెరె శాసనసభ నియోజకవర్గం నుండి జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎన్. జయన్నపై 13,641 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై హెచ్‌.డి. దేవెగౌడ, జె.హెచ్. పాటిల్ మంత్రివర్గాలలో ఎక్సైజ్ & నీటిపారుదల మంత్రిగా పని చేశాడు. ఆయన ఆ తరువాత జనతాదళ్ (సెక్యులర్) పార్టీలో చేరి 1999 శాసనసభ ఎన్నికలలో జేడీఎస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి జి. బసవరాజ్ మండిముట్ చేతిలో 8,852 ఓట్ల తేడాతో ఓడిపోయాడు.

తిప్పేస్వామి 2004 కర్ణాటక శాసనసభ ఎన్నికలలో చల్లకెరె శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి 19707 ఓట్లతో మూడో స్థానంలో నిలిచాడు. ఆయన ఆ తరువాత భారతీయ జనతా పార్టీలో చేరి 2008 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి  శశి కుమార్  పై 289 ఓట్ల స్వల్ప మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

మరణం
తిప్పేస్వామి  76 ఏళ్ళ వయసులో అనారోగ్యంతో బాధపడుతూ బెంగళూరులోని ఓ ప్రైవేట్ ఆసుపత్రిలో 2018 ఆగష్టు 8న మరణించాడు. ఆయనకు ఒక కుమారుడు, కుమార్తె ఉన్నారు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2008 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు